A BIZOTTSÁG 1407/2004/EK RENDELETE
(2004. augusztus 2.)
a Cseh Köztársaságra, Észtországra, Ciprusra, Lettországra, Litvániára, Magyarországra, Máltára, Lengyelországra, Szlovéniára és Szlovákiára vonatkozó egységes területalapú támogatási rendszer 2004. évre alkalmazandó átváltási árfolyamának megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Bizottság 2003. december 16-i, 2199/2003/EK rendeletére, az 1259/1999/EK tanácsi rendelet 2004. évi alkalmazására vonatkozó átmeneti intézkedéseknek a Cseh Köztársaságra, Észtországra, Ciprusra, Lettországra, Litvániára, Magyarországra, Máltára, Lengyelországra, Szlovéniára és Szlovákiára vonatkozó egységes területalapú támogatási rendszer tekintetében történő megállapításáról (1) és különösen annak 2. cikke harmadik albekezdésére,
mivel:
(1)
A Tanácsnak a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendeletek módosításáról szóló, 2003. szeptember 29-i 1782/2003/EK rendelete (2) 143 ter cikkének értelmében, a Cseh Köztársaság, Észtország, Lettország, Litvánia, Magyarország, Málta, Lengyelország, Szlovénia és Szlovákia úgy határozott, hogy a közvetlen kifizetéseket az egységes területalapú támogatással váltja fel.
(2)
A 2199/2003/EK rendelet 2. cikkének megfelelően az egységes területalapú támogatási rendszer keretében nyújtandó összegnek az új tagállamok valutájára történő átváltása során alkalmazandó árfolyam meghatározó ügyleti tényének időpontja 2004. július 1. Az alkalmazandó átváltási árfolyam a 2004. január 1. és 2004. június 30. közötti időszakban alkalmazott árfolyamok időarányos átlaga.
(3)
Ennél fogva helyénvaló az említett átváltási árfolyam meghatározása azon tagállamok számára, amelyek úgy határoztak, hogy a 2004. évre az egységes területalapú támogatást alkalmazzák,
ELFOGADTA EZT A RENDELETET:
1. cikk
A 2004. évre a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában az 1782/2003/EK rendelet 143 ter cikkében előírt egységes területalapú támogatási rendszer keretében nyújtandó összeg átváltása során alkalmazandó árfolyamot e rendelet melléklete szerint kell megállapítani.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 2-án.